Timo Halonen

Timo Antero Halonen (s. 19. maaliskuuta 1960 Kemijärvi) on suomalainen virkamies, joka toimi Mikkelin kaupunginjohtajana 2015–2022.Terhi Pirilä-Porvali, Antti Seppälä, Mikkelin kaupunginjohtaja Timo Halonen irtisanoutuu, Yle.fi, uutiset 12.4.2022, viitattu 12.4.2022 Aikaisemmin hän toimi Kiuruveden kaupunginjohtajana 1995–2003 ja Kuusamon kaupunginjohtajana 2003–2015.

Halonen erosi itse Mikkelin kaupunginjohtajan tehtävästä keväällä 2022. Eropuheessaan hän kritisoi kovin sanoin päätöksentekoa Mikkelissä. Kaupunginjohtajan tehtävän jälkeen hän aloitti toimialajohtajana Kainuun hyvinvointialueella.

Ura
Halonen valmistui valtiotieteen kandidaatiksi Helsingin yliopistosta 1986. Työuransa hän aloitti Kalajoen viransijaisena kunnansihteerina 1985–1986, jatkoi Huittisten apulaiskaupunginsihteerinä 1986–1988 ja Kajaanin kaupungin kansliapäällikkönä 1988–1995, minkä jälkeen hän siirtyi Kiuruveden kaupunginjohtajaksi.

Kuusamon kaupunginvaltuuston valitessa kaupunginjohtajan kesäkuussa 2003 Halonen voitti istuvan kaupunginjohtajan Kyösti Tornbergin luvuin 18–24.http://www.kaleva.fi/uutiset/pohjois-suomi/timo-halonen-kuusamon-johtoon/519805/ Vuonna 2009 Halonen haki Kajaanin kaupunginjohtajaksihttp://www.kaleva.fi/uutiset/pohjois-suomi/jari-tolonen-siilinjarvelta-kajaanin-kaupunginjohtajakisaan/256781/.. Jari Tolonen voitti hänet äänin 28–23Tolonen valittiin Kajaanin johtoon. Vuonna 2009 Halonen haki myös Kouvolan kaupunginjohtajaksihttp://yle.fi/uutiset/hollolan_paivi_rahkonen_vahvoilla_kouvolaan/5741246. Hän jatkoi Kuusamon kaupunginjohtajana vuoteen 2015.

Mikkelin kaupunginvaltuuston valitessa kaupunginjohtajan keväällä 2015 Halonen voitti Olli Naukkarisen äänin 33–26.http://www.mikkeli.fi/uutinen/mikkelin-uusi-kaupunginjohtaja-timo-halonen  Hän aloitti Mikkelin kaupunginjohtajana alkusyksyllä 2015. Vuonna 2016 hän väitteli tohtoriksi kaupunkiseutujen mainetyöstä. Halonen irtisanoutui Mikkelin kaupunginjohtajan tehtävästä huhtikuussa 2022, mutta hoiti tehtävää siihen asti, kunnes uusi kaupunginjohtaja löytyi, ja jatkoi vielä vuoden 2023 ajan erityistehtävissä.

Halonen oli Kuopion yliopiston neuvottelukunnan jäsen vuosina 1996–2003, Suomen Kuntaliiton valtuuston jäsen vuosina 1997–2001, Hiidenhirvi oy:n hallituksen puheenjohtaja vuosina 2001–2006, Iisalmen sahat oy:n hallituksen jäsen vuosina 2001–2003, Suomen kuntajohtajat ry:n hallituksen jäsen vuosina 2003–2004, Rukan kokouskeskuksen hallituksen jäsen vuosina 2004–2010,Kuka kukin on 2011, s. 167 Koillis-Suomen kehittämisyhtiö Naturpoliksen hallituksen puheenjohtaja vuosina 2005–2013 ja 5-tie ry:n hallituksen jäsen vuosina 2006–2013.

Halonen on naimisissa, ja hänellä on neljä tytärtä, jotka ovat syntyneet vuosina 1998, 1999, 2001 ja 2003. Sotilasarvoltaan Halonen on majuri ja puoluetaustaltaan keskustalainen.

Urheilu-ura
Halonen on myös aktiiviuransa päättänyt suomalainen estejuoksija. Hänen seuranaan oli koko hänen uransa ajan Nivalan Urheilijat ja hänen valmentajanaan toimi Kari Tenhunen. Kalevan kisoista Halonen saavutti pronssia 3 000 metrin estejuoksussa vuonna 1987. Virallisiin kilpailuihin hän ei ole osallistunut vuoden 1995 jälkeen.

 Lähteet 

Luokka:Kuusamon kunnan- ja kaupunginjohtajat
Luokka:Mikkelin pormestarit ja kaupunginjohtajat
Luokka:Kiuruveden kunnan- ja kaupunginjohtajat
Luokka:Suomalaiset estejuoksijat
Luokka:Vuonna 1960 syntyneet
Luokka:Elävät henkilöt